## Suomen Pöytätennisliitto ry Esityslista

LIITTOHALLITUKSEN KOKOUS

7.3.2020 kello 09.30

Paikka: Ruskeasuo, Ratsastie 10

Läsnä: Esko Heikkinen, Sonja Grefberg, Matti Kurvinen, Teemu Oinas, Henri Pelkonen, Kimmo Arenius, Hannu Sihvo, Kimmo Pihkala, Pasi Valasti, Taneli Keinonen, Mika Räsänen

1. Kokouksen avaus

* Puheenjohtaja avasi kokouksen 9:37.
* Kokouksen aluksi pidettiin hiljainen hetki Teuvo Komulaisen muistolle.

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Lisättiin esityslistalle koronavirukseen liittyvä suositus kilpailutilanteissa. Muilta osin esityslista hyväksyttiin.

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien ajankohtaiset:

* SM-kilpailut järjestettiin 29.2- 1.3. Kisajärjestelyistä tuomarointi ja hallin yleisilme, jossa mm. liiton mainosaidat olivat ympäri hallia, ovat aiheuttaneet jonkin verran negatiivista palautetta. Naisten kaksinpelin semifinaalin keskeyttäminen palkintojen jaon ajaksi sekä pöytämuutokset kesken kilpailun koettiin huonoksi organisoinniksi.
* Stigan kanssa on sovittu jatkosta neljäksi vuodeksi eteenpäin. Sopimus piti allekirjoittaa MM-kisojen yhteydessä mutta kisojen siirron myötä sopimus allekirjoitetaan jossakin sopivassa ajankohdassa.
* Pöytätennistä on pyydetty esittelemään omaa valmennustoimintaansa 25.4 järjestettävällä nuorten paraleirillä.
* Valmentajakoulutuksessa tehty muutos, jonka mukaisesti kenttäpäällikkö menee seurojen halleihin pitämään koulutusta, on otettu positiivisesti vastaan.
* TIP-70 on ollut ensimmäisenä suomalaisena pöytätennisseurana tekemässä Olympiakomitean seurojen laatuohjelmaa. TIP-70:n Tähtiseura-auditointi järjestetään maaliskuun lopulla.

1. Sääntömuutosasiat kevätkokoukseen

* Viedään liittokokoukseen hallituksen toimesta seuraavat sääntömuutosehdotukset:
* TOP-12 kilpailun muutos-> TOP-16
* Ulkomaalaisten pelaajien rekisteröintipäivämäärän takarajan siirto 2.divisioonaan ja alempiin sarjoihin
* GP-lopputurnauksen lopettaminen
* 2CD-turnauslohkojen pelijärjestelmän muutos vastaamaan m-sarjan ja 1-divisoonan pelimuotoa
* Mestaruussarjaan ja 1-divisoonaan kotiedun- sekä neljännen pelaajan käyttöönotto
* Pelimuoto 4.9.2 muutetaan ITTF:n sääntöjen mukaiseksi
* Selkeytetään ulkomaalaissääntöä 6.2.3.2
* Selkeytetään sääntöä 6.6.3
* Kimmo Arenius tekee erillisen yhteenvedon kaikista liittokokoukseen vietävistä sääntömuutosehdotuksista. Ehdotukset julkaistaan liiton sivuilla.

1. Kevätkokouksen päivämäärä

* Kevätliittokokous pidetään Ruskeasuon palloiluhallissa perjantaina 17.4 klo 18:30

1. Tilinpäätös

* Hallitus hyväksyi vuoden 2019 tilinpäätöksen, joka oli 49 723,38€ positiivinen.

1. Toimintakertomus 2019

* Valiokuntien puheenjohtajat lähettävät Mika Räsäselle maanantaihin 16.3 mennessä oman osionsa toimintakertomuksesta. Mika Räsänen tekee edellisen vuosien tapaan toimintakertomuksen näiden pohjalta ja lähettää hallitukselle hyväksyttäväksi.

1. MM-kisan siirto

* Joukkue MM-kilpailut Koreassa siirrettiin koronaviruksen vuoksi. Uusi suunniteltu päivämäärä kisoille on 21- 28.6

1. Seuraava lehti

* Pöytätennislehti 1/20 on kasaamisvaiheessa. Muutamia juttuja vielä puuttuu, jonka jälkeen lehti lähtee taittoon.

1. Pöytätennisrahaston perustaminen

* Hallitus päätti käynnistää pöytätennisrahaston perustamisen valmistelut. Rahaston perustamisesta vastaavaan toimikuntaan kuuluvat Antti Mäkinen, Kari Kuusiniemi, liiton puheenjohtaja sekä toiminnanjohtaja
* Rahaston perustuspääoma liiton puolesta on alustavan suunnitelman mukaan 20000€

1. Valmennusvaliokunta

* Mika Räsänen alkaa vetämään valmennusvaliokuntaa

1. Tuomarikoulutus

* Kansainvälinen tuomarikoe järjestetään 28.4. Mukaan on ilmoittautunut 5 henkilöä.

1. Koronaviruksen käsittely

* Suositellaan kilpailutilanteissa toistaiseksi välttämään kättelyä ja noudatetaan THL:n suosituksia. Teemu Oinas ja Mika Räsänen tekevät liiton sivuille aiheesta tiedotteen.

1. Muut asiat

* Smash- Kotka on hyväksytty liiton uudeksi jäsenseuraksi.
* Toiminnanjohtaja Mika Räsänen valtuutetaan sulkemaan liiton Oma Säästöpankin pankkitilit. Tilejä suljetaan kevään aikana vaiheittain, sillä osalle tileistä tulee vielä suorituksia.
* Liitto hakee EM-kisojen ensimmäisen vaiheen karsintaturnauksia Suomeen

1. Seuraavat kokoukset

* Seuraava kokous pidetään Pitäjänmäellä 21.4 klo 17

1. Kokouksen päättäminen

* Puheenjohtaja päätti kokouksen 11:50